
praefatio. 


Ex  variis  artibus,  in  quibus  medici  vitae  ta- 
bernacula collocaverunt,  quam  materiam  ad  dis- 
sertationem scribendam  eligerem,  diu  cogitans, 
voluptate  tandem,  qua  semper  operatio  chirurgica 
dexteritate  atque  celeritate  peracta  me  affecit, 
ut  aliquid  artis  chirurgicae  tractarem,  commotus 
sum.  Multarum  autem  operationum,  quae,  me 
praesente,  in  clinico  chirurgico  Bonnensi,  quod 
directione  circumspectissima  Cei.  Wutzer  flo- 
ret, maxima  cum  dexteritate  et  celeritate,  optimo 
quoque  successu  coronatae,  peractae  sunt,  nulla 
consilio  meo  magis  idonea,  quam  excisio  partium 
degeneratarum  mandibulae,  esse  videbatur,  quae 
operatio,  ne  dicam  primum,  potiorem  tamen,  exi- 
miumque  locum  in^  varias,  non  paucas,  et  re- 
centiore  et  hac  no^ra  aetate  excogitatas  opera- 
tiones chirurgicas,  obtinet.  Qua  ex  causa  ae- 
grotos, quibus,  ut  partes  depravatae  maxillae 
inferioris  cultro  et  serra  removerentur,  necesse 


erat,  accuratissime  observavi,  atque  nullam  mibi 
oblatam  occasionem  operationis  videndae,  praeter- 
misi. Descriptionibus  resectionis  casuum  a me 
observatorum  jamjam  occupatus,  dissertationem 
a Dr.  Hecking,  anno  1832  '''9,  de  eadem  re 
conscriptam,  sic  etiam  beati  M.  Jaegeri  con- 
spectum , accepi , atque  his  perlectis,  statim 
consilium  cepi,  non  tantum  mandibulae  resectio- 
nes a me  observatas  describere,  sed  etiam,  ut 
continuationem  quasi  illarum  tractationum  prae- 
berem, casus  excisionis  ex  anno  1832  publici 
juris  factos  atque  mihi  notos  componere.  Pri- 
mum igitur  casus  repertos  tara  breviter,  quam 
sine  intelligentiae  damno  fieri  potest,  referam, 
quos  tum  quatuor  a me  observatae  resectiones 
novae,  usque  ad  hoc  tempus  non  provulgatae, 
sequuntur,  qua  ratione  laborem  non  inutilem  fe- 
cisse puto. 

Libellum  quamvis  exiguum  benevole,  quaeso, 
excipite. 


*)  C,  F.  Hecking,  de  resectione  et  exarticulatione  ossis  ma- 
xillae inferioris,  adjecto  liiijus  ui>eralionis  casu  novae.  Bonn.  1832. 

**)  IM.  Jaeger,  Operat,  resectio^  ^conspectus  clironologicus. 
Erlang.  1832. 


CASUUM  RESECTIONIS  MANDIBULAE,  INDE 
AB  ANNO  1832  USQUE  AD  ANNUM  1838  PU- 
BLICI JURIS  FACTORUM,  BREVIS 
RECENSIO. 

1.  Loewenhardt  (I). 

Tota  maxillae  inferioris  pars  ab  angulo  lateris  dextri 
usque  ad  dentem  caninum  ejusdem  lateris  carie  de- 
structa erat;  tres  dentes  molares  ante  dentem  sa- 
pientiae erant  mobiles,  atque  tumor  mandibulae  ulcere, 
ex  quo  semper  ichor  profluebat,  instructus  tam  ma- 
gnus erat,  ut  aegrotus  os  aperire  fere  non  posset 
Primum  dentes  molares  quatuor  ultimi,  jam  mo- 
biles, removebantur.  Primus  dens  molaris  aliquam- 
diu deerat.  Deinde  incisione  longitudinis  3",  quae 
in  basi  mandibulae,  ex  margine  posteriore  anguli 
fere  usque  ad  mentum  porrigebatur , omnes  partes 
molles  usque  ad  os  separabantur.  Tantum  una  ar- 

(l)  Dr.  Lo  e w e nli  a r dt;  Ueobaclitungen  uiid  Erfalirungen. 
ans  dem  Gebiele  der  |)raktischen  Arznei-  ti,  Wundarzneikunst. 
Prenzlau  1830.  p.  325. 

teria  perscissa,  fere  in  media  incisione,  veresiinile 
ramus  arteriae  submaxillaris,  multum  praebuit  san- 
guinem, quae  haemorrhagia  autem  extemplo  aqua 
frigida  et  pressu  digiti  impedita  est.  Simul  cum 
partibus  mollibus  periosteum  ab  osse , quantum 
fieri  potuit,  solvere,  ne  vires  jam  debiles  aegroti 
sanguinis  effusione  magis  debilitarentur,  melius  esse 
videbatur.  Quum  autem,  ut  supra  dicta  incisio  per 
partes  molles  omnino  ad  os  duceretur,  scalpellum 
mandibulae  impressum  esset , apex  ejusdem  inter 
singulas  partes  ossis  separatas  pervenit , quae, 
post  incisionem  perpendicularem  prope  ad  mentum 
spatii  majoris  causa  institutam,  partim  per  incisionis 
aperturam,  partim  per  os  apertum  extrahebantur. 
Praecipue  nonnulla  fragmenta  rami  mandibulae  ascen- 
dentis per  os  removebantur.  Omnibus  partibus  morbo 
affectis  cultro  firmo  remotis,  lamina  externa  mandi- 
bulae fere  sana  inveniebatur,  qua  ex  causa  tantum 
lamina  ejusdem  ossis  interna  cariosa  abrasa  est. 

Vulneris  labia  apto  ligamine  accurate  conjuncta 
sunt.  Haemorrhagia  vehementissima  postero  die  ex 
vulnere  orta  paulo  post  sedata  est.  Aegrotus  in  dies 
meliorem  se  habebat,  atque  omnino  sanatus  est. 

2.  Dieffenbach  (1).  | 

In  latere  maxillae  inferioris  dextro  tumor  exor-  | 
tus  est,  qui  pugni  magnitudinem  obtinebat,  atque  ad  ) 
magnam  partem  cavum  oris  et  pharyngis  explevit, 


(1)  Fricke  et  Oppenheim;  Zeitsclirift  fiir  die  gesamnite 
Medizin.  H.iml.urg  1838.  Bd.  7,  Heft  2.  pag.  159. 

qua  ex  causa  deglutitio,  respiratio  et  manducatio  valde 
molestae  erant.  Pars  tumoris  superior  sine  adhae- 
sione cum  affinibus  partibus  erat,  inferior  autem  in- 
ter laminam  mandibulae  externam  et  internam  sita 
erat. 

Labiorum  laxitas  tam  magna  erat,  ut  incisionem 
per  partes  molles  externas  facere  non  opus  esset. 
Tumor  igitur  forcipe  extractus  cultro  excisus  est. 
Quo  finito,  margines  valde  prominentes  mandibulae 
in  media  parte  resorptae  serra  parva  removebantur. 

3.  Graefe(i). 

Tumor  lateris  mandibulae  sinistri,  multis  fistulis 
ichorem  tenentibus  instructus,  longitudine  erat, 
atque  magis,  quam  l"  super  superficiem  gingivae 
prominebat. 

Dum  exploratione  accuratissima  lamina  maxillae 
inferioris  interna  sana  esse  videtur,  intacta,  quam 
fieri  potuit,  remanebat.  Pars  mandibulae  degene- 
rata, ore  maxime  aperto,  ope  parvi  scalpelli  curvati 
caute  removebatur,  atque  in  totam  vulneris  superfi- 
ciem ferrum  candens  applicabatur. 

4.  Lisfranc(2). 

Degeneratio  scirrhosa,  jam  in  ulcerationem  trans- 
ducta,  omnes  partes  molles  a margine  labii  inferioris 
usque  ad  os  hyoideum  obtinebat.  In  latere  sinistro 
autem  magis  retrorsum,  quam  in  dextro,  poi^rigebatur. 

(1)  Graefe’s  et  Waltlier’s  Journal  fler  Cliirur^ie  u.  Aii- 
genlieilluiiule.  Bd.  9.  pag.  2.58. 

(2)  Ibidem.  Bd.  2.5.  p.  568, 

Duae  incisiones  in  labii  inferioris  margine  inci- 
pientes, atque  in  regione  ossis  hyoidei  angulum  acu- 
tura formantes,  per  partes  molles  ducebantur,  quibus 
pars  tumoris  maxima  circumscribebatur.  Tumor  ipse 
in  superiore  parte  et  in  latere  dextro  sinistroque  a 
vicinis  partibus  solvebatur.  Tum,  partibus  mollibus 
ab  osse  depravato  solutis,  pars  mandibulae  a dente 
canino  lateris  dextri  usque  ad  dentem  molarem  se- 
cundum lateris  sinistri,  post  extractionem  dentium, 
qui  operationi  obvii  erant,  serra  removebatur.  Deinde 
tumor  omnino  solvebatur.  Spatium  inter  partes  man- 
dibulae relictas  filis,  quae  dentibus  externis  ligata 
sunt,  deminuebatur,  atque  vulnus  partium  mollium 
sutura  circumvoluta  conjungebatur. 

5.  Frank(l). 

Tumor  totam  superficiem  externam,  partem  in- 
feriorem et  partes  quoque  laterales  maxillae  inferio- 
ris obtinebat;  a tertio  dente  molari  dextro  usque  ad 
secundum  dentem  molarem  lateris  sinistri  extendeba- 
tur, atque  pugni  magnitudinem  adeptus  erat.  La- 
bium inferius  non  depravatura  tumoris  magnitudine 
valde  extendebatur,  qua  ex  causa  magna  faciei  de- 
formitas aderat. 

Ex  media  parte  labii  inferioris  os  hyoideum  ver- 
sus usque  ad  inferiorem  tumoris  marginem  incisio 
instituebatur.  Deinde  vulneris  lobus  dexter  usque 
ad  tertium,  lobus  sinister  autem  usque  ad  secundum 
dentem  molarem  a mandibula  solvebatur.  Quo  finito 

(1)  Giaefe’s  et  Wallher’*  Journal  Bd.  24,  pag.  501. 
Berlin  1836. 

gingiva  et  omnes  partes  molles  usque  ad  os  in  la- 
tere dextro  separabantur,  mandibulaque  serra  sejun- 
gebatur. Eodem  modo  in  latere  sinistro  operatio 
instituebatur.  Deinde  superficiei  internae  resectae 
partis  maxillae  adhaerentes  partes  molles  solvebantur, 
atque  tota  degenerata  pars  removebatur.  Mandibu- 
lae spatium  linteo  carpto  expletum  est,  et  vulneris 
labia  sutura  cruenta  conjuncta  sunt. 

6.  Graefe(l). 

Tumor  a tertio  dente  molari  lateris  sinistri  in- 
cipiens usque  ad  dentem  secundum  ejusdem  ordinis 
lateris  dextri  porrigebatur,  atque  tantam  obtinebat 
magnitudinem,  ut  cavum  oris  fere  omnino  expleret, 
qua  ex  causa  manducatio,  deglutitio  respiratioque 
valde  impeditae  erant. 

Labio  inferiore  prope  angulum  oris  sinistrum 
persecto,  incisio  perpendicularis  per  cutem  paene  us- 
que ad  marginem  cartilaginis  thyreoideae  superiorem 
ducebatur.  Deinde  partes  labii  inferioris  persectae 
atque  cutis  in  regione  submentali  solvebantur,  et 
mandibula  in  superficie  anteriore  et  posteriore,  ubi 
os  degeneratione  affectum  erat,  accurate  a vicinis 
partibus  mollibus  separabatur.  Quo  facto,  os  ab  imo 
ad  summum  in  utroque  latere  serra  rescindebatur 
atque  tota  degenerata  pars  removebatur.  — Tara 
diu,  quam  operator  ducebat  serram,  post  caput  ae- 
groti jacentis  stabat.  Quinque  ligaturae  applicatae 
sunt.  Vulnus  labii  inferioris  sutura  circumvoluta,  at- 

(1)  Graefe’s  et  Walther’s  Journal,  Bd.  18.  pag.  31. 
Berlin  1832. 

que  vulnus  magis  profundum  partium  mollium  cete- 
rarum sutura  nodosa  conjunctum,  atque  reunio  per 
primam  intentionem  effecta  est. 

7.  Dupuytren  (1). 

Pars  mandibulae  anterior,  inter  dentem  caninum 
unius,  atque  primum  dentem  molarem  alius  lateris,  de- 
pravata erat. 

Partibus  mollibus  divisis  atque  ab  osse  remotis, 
os  morbo  affectum  resecabatur. 

In  alio  casu  maxilla  inferior  a dente  molari 
quarto  lateris  sinistri  ad  dentem  usque  tertium  mo- 
larem dextrum  morbo  destructa  erat. 

Post  excisionem  partium  mollium,  quae  simul 
degeneratae  erant,  os  removebatur  (2). 

8.  Langenbeck  (.3). 

Tumor  sedem  suam  in  gena  sinistra  et  magnitu- 
dinem modo  laudatam  habens,  non  exiguam  faciei 
deformitatem  efficiebat,  nec  non,  quominus  os  plane 
claudi  posset,  impediebat.  Quamquam  tumor  non 
parum  in  cavum  oris  prominebat,  attamen  lingua  mi- 
nime ad  latus  removebatur. 

Ope  scalpelli  integumenta  communia  ab  angulo 
oris  sinistro  medium  super  tumorem  ad  ejus  partem 
externam  usque  incidebantur.  Incisione  hac  peracta, 
tenaculo  atque  scalpello  utraque  incisionis  ora  in 
parte  superiore  et  inferioi^e  a tumore  dissolvebatur. 


(1)  Graefe’s  et  Wallher’s  Journal.  Bil.  5,  pag.  307. 

(2)  Ibidem,  pag,  308. 

(3)  Dr.  Me  ver.  Dissert,  inaug.  Berol.  1828. 

Separatio  vulneris  lobi  inferioris  usque  ad  marginem 
maxillae  inferiorem  ipsa  ducebatur.  Tum  mandi- 
bula in  segmento  integro  ad  regionem  dentis  inci- 
sivi primi  lateris  dextri  serra,  arcu  instructa,  a summo 
ad  imum  resecabatur.  Fragmentum  abscissum  nunc 
magis  in  externam  partem  extrahebatur,  atque  mu- 
sculi maxillae  inferiori  affixi,  una  cum  gingiva  usque 
ad  bifurcationem  sinistri  mandibulae  rami  perscinde- 
bantur. Quum  superior  tertia  hujus  rami  pars  inte- 
gra i*eperta  esset,  os  hoc  loco  iterum  resectum,  at- 
que, hoc  facto,  fragmentum  corruptura  ablatum  est. 

9.  James  Syme  (I). 

Tumor  usque  ad  dentem  molarem  anteriorem 
dextri,  a dente  eodem  sinistri  lateris  extendebatur, 
labium  inferius  valde  ad  anteriorem  partem,  linguam 
ad  posteriorem  ita  premens,  ut  vox  et  manducatio 
fere  omnino  essent  impeditae. 

Incisio  prima,  a labiorum  commissura  incipiens, 
oblique  retrorsum  ad  mandibulae  basin  instituebatur; 
altera  autem  incisio  in  longitudinem  basis  maxillae 
inferioris  ad  latus  adversum  porrigebatur.  Lobo  hoc 
modo  formato  exciso,  dentes  anteriores  molares  ex- 
trahebantur. Deinde  os  in  utroque  latere  serra  dis- 
secabatur, atque  reliquae  tumoris  conjunctiones  scal- 
pelli ope  removebantur.  Lingua  linteo  involuta  per 
temporis  spatium  operationis  comprehendebatur,  ut 
periculum  suffocationis  ejus  retractione  in  pharyngis 


(1)  Scl)ini(lt’s  Jaliibuclier  iler  in-  u.  auslSiidisclieii  gesainm- 
len  Meilizin.  Jalirgang  1834.  Bd,  I.  p.  246. 

cavum  removeretur.  Vasis  sanguinem  fundentibus 
subligatis,  linteum  in  mandibulae  locum  positum  est, 
atque  labia  vulneris  externi  sutura  conjungebantur. 

10.  Regnoli(l). 

Tumor  toto  lateri  sinistro  mandibulae  iirme  ad- 
haerens, magnitudinemque  capitis  foetus  maturi  ob- 
tinens, fere  sphaeroides  erat.  In  latitudinem  a dente 
canino  usque  ad  processum  mastoideum  sinistri  late- 
ris, et  in  longitudinem  ab  arcu  zygomatico  usque  ad 
partem  mediam  lateris  sinistri  colli,  in  nucham  ver- 
sus ad  columnam  vertebrarum  usque  extendebatur. 
Larynx  paululum  ad  latus  dextrum  tumore  premeba- 
tur, atque  os  tantum  magno  cum  opere  aperiri  po- 
tuit. Omnes  dentes  in  latere  sinistro  praeter  dentes 
incisivos  deerant. 

Ex  articulatione  mandibulae  sinistra  usque  ad 
mentum  duae  hemiellipticae  incisiones,  quae  cutem 
depravatam  circumscripserunt,  ducebantur.  Deinde 
tumor  intra  cavum  oris  ad  basin  usque  ejus  nudaba- 
tur, et  caute  quidem  sine  laesione  tumoris  ipsius,  ne 
operatio  haemorrhagia  impediretur.  Quo  facto  serra 
versatilis  in  cavum  oris  ducebatur,  atque  sine  ma- 
gno opere  prope  ad  dentem  incisivum  secundum  os 
ab  interno  ad  externum  resecabatur.  Tumore  ad  ex- 
ternum tracto,  atque  lingua  ad  latus  dextrum  pressa, 
omnes  partes  molles,  superficiei  maxillae  inferioris 
internae  adhaerentes,  ope  scalpelli,  mucrone  ejus  pro- 


(I)  Sclimidl’s  Jahrbiicher  der  in-  u,  aiisliiiid.  gesammleii 
Medizin.  Jahrgang  1835.  Bd.  7.  pag.  306. 

xime  juxta  os  ipsum  deducto,  ne  nervus  lingualis  et 
arteria  maxillaris  interna  laederentur,  a mandibula 
solvebantur.  Partium  mollium  separatio  ab  incisura 
in  regione  dentis  canini  secundi  ad  mediam  partem 
superficiei  internae  rami  adscendentis  mandibulae  in- 
stituebatur. Nonnullis  arteriis  luminis  parvi  subli- 
gatis, tumor  a processu  mastoideo,  parotide  atque 
ceteris  adhaesionibus  sejungebatur.  Processus  arti- 
culares mandibulae  sani  animadvertebantur.  Deinde 
ramus  adscendens  serra  versatili  infra  incisuram  se- 
milunarem ex  margine  posteriore  ad  anteriorem  re- 
secabatur. Porro  musculus  pterygoideus  internus 
omnino  disjungebatur,  et  nervi  et  vasa  sanguifera 
canalis  maxillaris  perscindebantur.  Arteria  carotide 
valde  compressa  atque  tumore  attracto,  tumor  deni- 
que parvis  accuratisque  incisionibus  a summo  ad 
imum,  dum  operator  semper  digiti  indicis  apice  arte- 
rias majoris  luminis,  ne  perscinderentur,  quaerit,  ex 
conjunctionibus  cum  superficie  anteriore  atque  parti- 
bus lateralibus  colli  removebatur.  Per  totam  ope- 
rationem nulla  vasa  magna  sanguifera  laedebantur, 
quod  tumor  illa  vertebrarum  columnae  adpresserat. 
Ferrum  candens  applicabatur,  atque  vulnus  cutis  su- 
tura cruenta  conjungebatur, 

11.  N.  R.  Smith  (1). 

Degeneratione  carcinomatosa  pars  anterior  man- 
dibulae atque  partes  molles  hujus  regionis  deprava- 
tae erant.  Quamquam  jam  antea,  tota  degenerata 


(1)  Sc]imidt’s  Jalirbiiclier,  Jahrg.  1835.  Bd.  7.  p.  308, 

parte  excisa,  cauterium  actuale  in  superficiem  ossis 
nudatam  applicatum  erat,  tamen  paulo  post  malum 
iterum  apparebat. 

Incisione  in  arcum  curvata  tota  depravata  pars^ 
paululum  a margine  suo  remota,  circumscribebatur. 
Incisio  ex  commissura  labiorum  sinistra  ad  angulum 
oris  dextrum  porrigebatur.  Ore  aperto,  atque  man- 
dibula ab  integumentis  liberata,  os  inter  dentem  mo- 
larem secundum  et  tertium  serra  resecabatur,  atque 
fragmentum  resectum  removebatur.  Aegrotus,  bene 
sanatus,  post  sex  hebdomades  domum  profectus  est. 

, Sed  mense  quinto  post  operationem  ramus  sinister 
maxillae  inferioris  et  partes  molles  hujus  regionis 
morbo  carcinomatoso  iterum  affectae  erant.  Opera- 
tor, aegroti  precibus  commotus,  hunc  ramum  simul 
cum  parte  palati  mollis  atque  omnes  degeneratas 
partes  vicinas  supra  dicto  modo  removebat.  Morbus 
tamen  postea  iterum  apparuit. 

12.  L allemand (l). 

Omnes  partes  molles,  partem  mandibulae  ante- 
riorem tegentes,  degeneratione  ulcerosa  depravatae 
erant,  atque  os  ipsum  hujus  regionis  carcinomate 
erat  destructum. 

Pars  maxillae  inferioris  resectione  remota,  atque 
partes  molles  excisae  signa  carcinomatis  exquisita 
praebuerunt.  Omnia,  ut  cutis,  musculi  atque  ossa, 
in  massam  lardo  similem  mutata  erant. 


(1)  Sclimidt’s  Jahrbiicher.  Jalirg.  1835,  Bd,  8,  p,  373. 

13.  Gerdy  (1). 

Necrosis  causa,  quae  fracturae  mandibulae  fines 
in  regione  anteriore  destruxerat,  et  in  dies  magis 
extendebatur,  resectio  maxillae  inferioris  instituta  est. 

Labio  inferiore  medio  diffisso,  atque  incisione 
usque  ad  os  hyoideum  perducta,  lobi  hoc  modo  for- 
mati ab  osse  solvebantur.  Mandibula  in  anteriore 
superficie  a periosteo  undique  nudata  necrosi  destru- 
cta reperiebatur.  Latus  quoque  posterius  maxillae  a 
periosteo  liberatum  erat,  et  inter  os  atque  periosteum 
ipsum  spatium  aderat.  Quod  autem  periosteum,  valde 
densum  et  in  massam  mutatum  cartilaginosam,  for- 
mam suam  obtinebat,  quasi  mandibula  secunda  ad- 
esse videbatur.  Omnes  lateri  posteriori  mandibulae 
adhaerentes  musculi  cum  hoc  periosteo  indurato  con- 
juncti erant,  qua  ex  causa  linguae  retractio  impe- 
diebatur, quum  tantum  lamina  externa  et  interna  ma- 
xillae inferioris  sine  periosteo  indurato  removerentur. 
Deinde,  postquam  margo  anterior  musculi  masseterici 
paululum  ad  externum  pressus,  atque  ejus  insertio 
ad  basin  mandibulae  soluta  erat,  os  prope  ad  ramum, 
primum  in  dextro,  tum  in  sinistro  latere  fere  in  su- 
pra dicta  regione  persecabatur.  Nonnulli  arteriae 
facialis  rami  perscissi  extemplo  subligabantur,  atque 
haemorrhagia  erat  minima. 

11.  Chelius  (2). 

Tumor  fungosus,  pugni  magnitudine,  a loco  iii- 

(1)  Sclimidt’s  Jalirbiiclier.  Jahrg,  1836,  Bd.  10.  y.  313. 

(2)  Ibibem,  Bd.  12.  p.  212. 

sertionis  musculi  masseterici  lateris  sinistri  mandibu- 
lae ad  dentem  molarem  secundum  lateris  dextri  por- 
rigebatur. Pars  anterior  cavi  oris  omnino  expleta 
atque  lingua  repressa  erat.  Prope  mentum  in  la- 
tere dextro  varia  ulcera  aderant,  ex  quibus  ichor 
sanguine  commixtus  effluebat. 

Tumore  a partibus  mollibus  fundi  cavitatis  oris 
caute  soluto,  atque  insertionibus  musculi  genioglossi 
et  geniohyoidei  disjunctis,  lingua  tam  vehementer 
retrahebatur,  ut  suflTocationis  periculum  adesset,  quod 
tamen  extemplo  remotum  est,  quum  aegroti  ad  pe- 
ctus caput  inclinaretur.  Dolor  vehemens  in  mandi- 
bula, de  quo  aegrotus  paulo  post  querebatur,  tinctura 
opii  sedatus  est. 


15.  Lisfranc(l). 

Cancer  faciei  a margine  labii  inferioris,  omnino 
morbo  carcinomatoso  affecti,  ad  partem  inferiorem 
mediam  mandibulae  extendebatur.  Morbo  quoque 
pars  tertia  labii  superioris  et  in  latere  dextro  et  si- 
nistro depravata  erat»  Genae  in  utroque  latere 
a labiorum  commissuris  erant  affectae. 

Partibus  mollibus  carcinomate  depravatis  remo- 
tis, corpus  maxillae  inferioris  tum  in  dextro,  tum  in 
sinistro  latere,  P'  a ramis  ascendentibus,  serra  prae- 
cidebatur. Partes  molles  excisae  cute  in  regione 
anteriore  superiore  colli  expletae  sunt. 


(1)  Schmidt’s  Jahrbiiclier,  Jahrg.  1837.  Bd.  13.  p.  373, 

16.  de  Walther(l). 

Volumen  mandibulae  carie  affectae  sexies  au- 
ctum erat,  et  tumorem  induratum  praebuit.  Dentes, 
processus  alveolaris  atque  rami  ascendentes  morbo 
non  depravati  erant. 

Walther  duos  lobos  incisione  formabat,  et 
deinde  omnes  partes  molles  simul  cum  periosteo  ab 
osse  sejungebat.  Mandibula  nudata,  Dr.  J.  Hei  ne, 
qui  forte  aderat,  os  ex  dextro  usque  ad  sinistrum 
angulum  omnino  plaga  horizontali  serrae  versatilis 
ope  dissecabat.  Quo  modo  processus  alveolaris  cum 
dentibus  omnibus  integer  remanebat.  Hoc  facto 
Walther  partes  molles  in  interno  et  inferiore  latere 
ossis  intersecabat,  atque  pars  mandibulae  corrupta 
removebatur. 

17.  MouIinie(2). 

Tumor  durus,  pugni  magnitudine,  mentum  obti- 
nebat. 

Incisione  a parte  media  labii  inferioris  us- 
que ad  os  hyoideum  instituta,  labii  dimidia  atque 
menti  musculi  lateris  dextri  sinistrique  sejungeban- 
tur, ita,  ut  os  maxillare  nudaretui*.  Deinde  primum 
in  dextro,  tum  in  sinistro  latere  lamina  externa  man- 
dibulae ad  laminam  usque  internam  serra  dissecaba- 
tur, atque  malleo  et  scalpro  omnia,  quae  inter  serrae 
incisiones  aderant,  removebantur.  Ferrum  candens 
bis  applicabatur.  Arcus  maxillae  inferioris  posterior 

(1)  SGhmidt’s  Jalirbuclier.  Jalirg.  1837.  Bd.  Ifi.  p.  359. 

(2)  Fricke  et  Oppenlieim,  Zeitschrift  fiir  die  gesammie 
Mediziii.  Haniburg  1038.  Bd.  8.  Hft.  3.  j>.  373. 

intactus  remanebat,  atque  linguae  musculi  locum  non 
mutabant.  Reunio  vulneris  tribus  acubus  aureis  fa- 
cta est. 


II. 

RESECTIONES  PARTIUM  MORBOSARUM  MAN- 
DIBULAE, ABILL.  WUTZER  INDE  AB  ANNO 
1832  IN  INSTITUTO  CLINICO  CHIRURGICO 
BONNENSI  PERACTAE. 

1. 

Josephina  Metzenmacher,  viginti  octo  annos 
nata,  incola  oppidi  31ontjoie,  a parentibus  semper 
sanis  atque  robustis  procreata,  in  juventute,  si  mor- 
billos scabiemque,  quibus  morbis  vero  diu  non  labo- 
ravit, excipias,  bona  semper  valetudine  gavisa  est. 
Statura  procera,  temperamento  sanguineo,  constitu- 
tione irritabili  erat,  et  speciem  ostendebat  sanitatis. 
Ne  levissima  quidem  ista  cachexiae  scrophulosae,  quae 
vulgo  recensentur,  vestigia  aderant.  Anno  quinde- 
cimo  peracto  initium  menstruorum  apparuit,  quae  us- 
que ad  annum  vigesimum  sextum,  quo  tempore  con- 
ceptione suppressa  sunt,  semper  post  temporis  heb- 
domadum quatuor  spatium  revertebantur.  Post  coha- 
bitationem  paucis  diebus  praeterlapsis,  gravida  fluore 
albo  maligno  affecta  est.  Quamquam  caeterum  vale- 
tudo per  totum  graviditatis  tempus  nullo  modo  per- 
turbata erat,  partus  tamen,  per  duos  dies  protractus, 
valde  gravis  atque  dolorosus  fuit.  Puer  inde  natus, 
anno  dimidio  praeterlapso , morbillis  mortuus  est. 

Abhinc  vero  menses  tam  irregulares  erant,  ut  per 
viginti  hebdomadum  tempus  tantum  bis  adessent,  qua 
conditione  tamen  septem  seu  octo  dies  profluebant. 
Ceterum  bene  se  habuit.  — Anno  vigesimo  octavo 
vero  aegrota  in  superficie  mandibulae  externa  prope 
ad  dentem  molarem  tertium  dextri  lateris  tumorem 
parvum,  durum  et  non  dolentem  animadvertebat,  qui, 
cum  in  dies  cresceret,  et  postea  in  variis  locis  ejus- 
dem interdum  dolor  pungens  adesset,  magnas  adfe- 
rebat  molestias.  Fere  sex  menses  post  originem  tu- 
mor erupit,  atque  ex  ulcere,  nunc  exorto,  flavus, 
sanguine  commixtus,  sapore  salso  ingratoque  ichor, 
cujus  quantitas  praecipue  manducatione  augebatur, 
seraper  effluebat.  Quibus  conditionibus  Bonnam  pro- 
fecta in  clinicum  chirurgicum  recepta,  atque  hic  ae- 
grotae status  observatus  est: 

Tumor  fungosus  et  omnino  durus,  sedem  suam 
in  superficie  externa  dextra  mandibulae,  et  altitudi- 
nem et  latitudinem  li"  habens,  non  exiguam  faciei 
deformitatem  efficiebat,  nec  noii,  quominus  os  plane 
claudi  posset,  impediebat.  Superficies  tumoris  in- 
terna super  dentes,  qui  omnes  aderant,  prominens, 
ulcus  repraesentabat,  ex  quo  semper  ichor  flavus, 
sanguine  commixtus,  secernebatur.  Integumenta  com- 
munia in  regione  tumoris  plane  erant  integra.  Ma- 
xima molestia,  qua  aegrota  vexabatur,  manducationis 
ciborum  difficultas  erat. 

Ad  malum,  osteosarcoma  judicatum,  removendum, 
operatio  die  XXI.  Mart.  a.  1835  ab  III.  Wutzer 
hoc  modo  instituta  est: 

Partes  molles  ab  angulo  oris  dextro  fere  usque 

ad  partem  inferiorem  rami  ascendentis  mandibulae 
incisione  obliqua  omnino  disjungebantur.  Quo  facto 
arteria  maxillaris  externa,  atque  nonnulli  rami  ejus 
perscissi,  multum  sanguinem  profundentes,  subligaban- 
tur, atque  deinde  duo  incisione  formati  lobi  partium 
mollium  a superficie  externa  maxillae  inferioris  sol- 
vebantur. Tumore  magnitudine  ovi  columbini  nudato, 
et  ab  osse  scalpelli  ope  separato , mandibula  ipsa 
accurate  explorata  est.  Degeneratio  a dente  molari 
primo  dextri  lateris  usque  ad  ramum  ascendentem 
mandibulae  porrigebatur,  qua  ex  causa  incisio  prima 
paene  usque  ad  marginem  posteriorem  rami  ascen- 
dentis prolongabatur,  atque  partes  molles  a superfi- 
cie inferiore  externa  rami  ascendentis  solvebantur. 
Periosteo  lateris  mandibulae  externi  abraso,  et  parti- 
bus mollibus  omnibus  in  latere  interno  mandibulae 
eo  loco,  quo  ramus  ascendens  cum  ramo  horizontali 
se  conjungit,  solutis,  os  parva  serra  capitulo  instru- 
cta caute  a summo  ad  imum  atque  ab  externo  ad 
internum  ita  resecabatur,  ut  quoque  pars  exigua  rami 
ascendentis  removeretur.  Os,  cum  duritie  eburnea 
esset,  magno  quidem  cum  opere,  sed  celeriter  tamen 
resecabatur.  Tum  in  anteriore  parte  mandibulae,  in 
regione  dentis  molaris  primi  dextri  partes  molles  in 
utraque  superficie  solvebantur,  atque  maxillae  perio- 
steo abraso,  inter  dentem  molarem  primum  et  secun- 
dum, supra  dicto  modo,  etiam  resecabatur.  Deinde 
pars  ossis  persecta  protrahebatur,  et  ab  omnibus  par- 
tibus mollibus  in  interiori  latere  adhuc  haerentibus 
liberabatur. 

Haemorrhsigia  per  totam  operationem  exigua 

erat,  ita,  ut  alia  vasa  sanguifera,  quam  supra  dicta, 

I non  subligarentur.  Parte  maxillae  inferioris  depra- 
I vata  omnino  remota,  vulnus  partium  faciei  mollium 
sutura  circumvoluta  conjungebatur,  atque  simplice 
panno  sustentabatur. 

Cura  post  operationem  secundum  regulas  univer- 
sales antiphlogistica  fuit.  Vulneri  superimponeban- 
tur fomenta  frigida  ex  aqua,  simul  aegrota  partes 
glaciei  parvulas  fere  semper  in  ore  tenebat.  Aegrota 
tantum  de  dolore  urgente  in  vulnere  querebatur,  ce- 
j terum  bene  se  habebat,  atque  per  noctem  dimidiam 
I dormivit.  Postero  die  autem  febris  vulneraria  vehe- 
I mens,  per  aliquot  dies  durans,  apparuit,  atque  dolor 
I et  tensio  in  vulnere  exoriebantur,  qua  ex  causa  vin- 
ij  ctura  solvebatur.  Vulneris  margines  atque  eorum 
1 circuitus  per  inflammationem  valde  intumuerunt.  Acus 
I ex  vulneris  parte  posteriore  extemplo  remotae  sunt. 

I Fomenta  aquae  frigidae  continuabantur,  atque  alvus 
I clysmate  ducebatur,  cum  per  noctem  soluta  non 
esset.  Quod  autem  secundo  die  tumor  et  inflam- 
matio non  decesserant,  caeterae  acus  praeter  unam 
prope  angulum  oris  extractae  sunt,  ut  stimulus  atque 
pressio  removerentur.  Tertio  die  suppuratione  in 
vulnere  orta,  ultima  quoque  acus  in  angulo  oris  fixa 
removebatur,  atque  vulnus,  quam  maxime  fieri  potuit, 
laciniis,  emplastro  adhaesivo  illitis,  conjungebatur. 
Deinde  tumor  inflammatioque  sensim  sensimque  eva- 
nescebat, atque  sine  medicaminibus  internis  vulneris 
cicatrisatio  externi  die  sexto  post  operationem  pera- 
ctam secuta  est.  Interea  autem  sub  meato  tumor 
magnus  et  durus  exortus  est,  qui  conditionis  inflam- 

matoriae  causa  applicationem  hirudinum  decem  po- 
stulavit, quo  facto  paulo  post  resolutus  est,  et  aegrota 
ad  sanitatem,  ut  videbatur,  paucis  hebdomadibus 
praeterlapsis,  pervenit. 

Attamen  jam  mense  Maji  ejusdem  anni  malum 
iterum  in  superficie  rami  ascendentis  dextri  mandibu- 
lae, sub  forma  tumoris  mollis,  apparuit.  His  condi- 
tionibus in  brachio  dextro  fonticulus  applicatus,  atque, 
cum  malum  in  dies  cresceret,  die  quindecimo  men- 
sis Junii  exstirpatio  secunda  vice  instituta  est. 

Integumenta  communia  ad  hanc  operationem 
perficiendam  non  fissa  sunt,  sed,  cum  partes  dege- 
neratae molles  exstarent,  et  os  adhuc  sanum  puta- 
retur, tumOr  hamis  acutis,  mucrone  paulum  intus  re- 
curvatis, apprehendebatur,  atque  partim  cultro  semi- 
lunari^ partim  scalpello  Pottiano  excidebatur.  Om- 
nia morbosa,  quae  supererant,  ferro  candente,  plu- 
ries admoto,  deleta  sunt.  Paulo  post  operationem 
vehemens  sanguinis  profusio  secuta  compressione 
sedata  est.  Vulnus  paucis  post  diebus  sanatum  erat. 
8olutionem  arsenicalem  Fowleri  nunc  usque  ad  diem 
Xllt  Augusti  pro  usu  interno  siimsit;  sed  nihilomi- 
nus, tribus  mensibus  vix  praeterlapsis,  tumor  eodem 
loco  apparuit,  unde  extra  dubium  positum  fuit,  dys- 
crasiam  universalem,  verisimiliter  ex  fluore  albo 
maligno  ortam,  quae  malo  locali  originem  praebebat, 
arte  majorem  et  potentiorera  esse. 

Aegrota,  tertiam  operationem,  excisionem  nimi- 
rum rami  ascendentis  mandibulae  dextri  ex  articulo, 
recusans,  remediis  lenientibus  et  derivantibus  instru- 
cta, domum  demissa  est. 

2. 

Adelh eidis  Hanten,  Diisseldorpiensis,  annos 
viginti  duos  nata,  filia  parentum,  plerumque  etiam 
in  senectute  sanorum,  usque  ad  annum  octavum  fere 
semper  tinea  capitis  laborabat,  quae  aestate,  capillis 
tonsis,  evanescebat,  primo  vere  tamen  revertebatur. 
Tinea  sine  medicaminibus  digressa,  glandulae  submaxil- 
lares  intumescebant.  luterea  quoque  Ophthalmia,  tu- 
mori palpebrarum  conjuncta,  aegrota  perturbata  est. 
Anno  vitae  quindecimo  peracto,  menstruatio  sine  ullo 
dolore  apparuit,  quae  anno  primo  semper  post  tem- 
poris spatium  hebdomadum  trium,  postea  ad  gravi- 
ditatem usque  post  hebdomades  quatuor  revertebatur. 
Aegrota,  annum  vigesimum  primum  agens,  et  saepe 
maximis  dentium  doloribus  laborans,  tumorem  par- 
vum, rubrum  atque  dolentem  gingivae  in  regione 
dentis  molaris  secundi  animadvertebat,  qui  applica- 
tione ficorum  lacte  calido  malaxatarum  erupit,  icho- 
rem  cum  sanguine  mixtum  emisit,  atque  postea  se 
glutinavit.  Deinde  eodem  loco  in  variis  temporis 
spatiis  tumores  ejusdem  generis  ter  apparebant,  qui, 
modo  supra  dicto,  ficis  tractati,  eruperunt,  ichorem 
effuderunt,  et  ad  cicatricem  venerunt.  Paulo  post 
autem  in  media  superficie  coronae  dentis  depravati 
ex  profundo  tumor  parvus,  rubeolus,  durus  atque 
oblongus  exortus  est.  Dens  cariosus  in  circuitu  tu- 
moris sensim  atque  testatim  destruebatur,  ac  tumor 
ipse,  dente  remoto,  super  gingivam  dentis  extracti 
et  in  latere  externo  et  interno  extendebatur,  qua 
ex  causa  dens  molaris  tertius,  usque  ad  hoc  tempus 

sanus  et  bene  configuratus,  ex  situ  suo  ad  externam, 
posteriorem  et  inferiorem  partem  premebatur.  Tu- 
mor, eo  tempore  in  dies  crescens,  quamquam  nullo 
cum  dolore  conjunctus,  aegrotae  tamen  valde  mo- 
lestus erat,  et  impediebat,  quominus  os  omnino  claudi 
posset,  quare  difficilis  erat  manducatio.  Interdum 
ex  tumore  sanguis  emanavit.  — Chirurgus,  cujus 
auxilium  postulabatur,  his  conditionibus  solutionem 
aquae  similem  et  aegrotae  ignotam  commendavit, 
cujus  remedii  applicatione  superficies  rubra  tumoris 
in  album  colorem  mutabatur,  sed  malum  in  melius 
non  inclinabatur.  J^anguinis  profusiones  sensim  sen- 
simque  saepius,  horis  viginti  quatuor  quinquies  vel 
sexies,  apparebant,  quo  factum  est,  ut  aegrotae  vires 
valde  debilitarentur.  Interea  aegrota  mense  octavo 
graviditatis  versabatur.  Postquam  per  aliquod  tem- 
pus a nonnullis  medicis  varia  medicamina,  praeser- 
tim ad  haemorrhagiam  supprimendam,  sine  utilitate 
applicata  erant,  partus  facilis  atque  fortuna  secunda 
iitriusque  partis,  tamen  tres  hebdomades  ante  finem 
regularem  graviditatis,  secutas  est.  Nunc  profusio 
sanguinis  ex  tumore  sua  sponte,  sine  remediis,  de- 
sinebat, sed  ejus  locum  paulo  post  dolores  pungen- 
tes obtinebant.  Tumor  ipse,  qui  antea  non  augeba- 
tur, — abhinc  in  dies  crescebat,  qua  ex  causa  aegrota, 
Bonnam  profecta,  in  clinicum,  die  XXIII.  Apr.  1838, 
recepta  est. 

Aegrotae  conditio  observata  haec  erat  t 

Aegrota,  statura  parva,  constitutione  infirma,  tem- 
peramento melancholico  et  facie  cachectica,  in  latere 
dextro  maxillae  inferioris  inter  dentem  molarem  primum 

et  secundum  tumorem  monstrabat,  qui  in  basi  durus, 
in  parte  superiore  autem  mollis,  in  variis  aliis  locis 
erat  elasticus,  atque  tactu  sanguinem,  ichore  foetido 
commixtum,  effundebat.  Tumoris  forma  ovalis,  co- 
lor in  superficie  externa  pallidus,  sed  ad  basin  sub- 
ruber erat.  Pars  major  tumoris  ad  internum  latus 
sita  plures,  rimis  profundis  divisos  lobulos  formabat, 
qui  sine  opere  scalpelli  manubrio  sejungi  poterant, 
et  magnitudinis  atque  altitudinis  causa  impediebant, 
quin  os  claudi  posset.  Dens  molaris  tertius  non  de- 
pravatus ad  latus  externum,  posterius  atque  inferius 
tumore  depressus,  immobilis,  dens  molaris  primus 
autem  sanus  mobilis  inveniebatur.  Gingiva  in  his 
regionibus  pressu  substantiae  morbosae  maximam  in 
partem  resorpta  erat,  quare  dentium  colla  erant  de- 
nudata. Ouod  ad  extensionem  mali  pertinebat,  ex- 
ploratione judicari  posse  putabatur,  tantum  proces- 
sum alveolarem  morbo  affectum , atque  inferiorem 
mandibulae  partem  a basi  usque  ad  regionem  lineae 
obliquae  internae  sanam  esse.  Integumenta  omnino 
integra,  nec  usquam  cum  tumore  concreta  erant. 
Os  patere  solebat,  quod  massa  degenerata  efficie- 
batur. Aegrota  parvos  et  pressu  tantum  excitatos 
dolores  sentiebat.  (luibus  conditionibus  autem  sen- 
sus communis  aegrotae  non  perturbatus  erat.  Ap- 
petitus ciborum  satis  magnus,  somnus  non  interru- 
ptus In  explorando  pectore  nihil  abnorme  adesse 
videbatur,  cum  et  percussio  ubique  normalis  inveni- 
retur, et  murmur  respiratorium,  CAdindro  adhibito,  un- 
dique clare  audiretur.  Ictus  cordis  pariter  atque 
pulsus  erat  regularis.  Abdominis  functiones  non  ir- 

regulares  se  praebuerunt,  secretiones  excretionesque 
bene  processerunt. 

Cum  diagnosis  ita  collocata  esset,  ut  de  oste- 
osteatomatis  natura  non  dubitaretur,  quod  malum  ne- 
que remediis  internis,  neque  externis  sanari  posse 
putaretur,  necesse  erat,  ut,  cum  celeriter  accresceret, 
mox  removeretur,  qua  ex  causa  operatio  die  XXIV, 
mens.  Apr.  1838,  hoc  modo  instituta  est; 

Dente  molari  primo  et  secundo  dextri  lateris  pri- 
die evulsis,  partes  molles  plaga  horizontali,  simul 
deorsum  oblique  declivi,  ab  angulo  oris  dextro  usque 
ad  marginem  anteriorem  rami  ascendentis  mandibu- 
lae dividebantur.  Quo  facto  atque  arteria  corona- 
ria labiorum  sanguinem  effundente  compressa,  par- 
tes molles,  superficiei  externae  mandibulae  prope 
basin  adhaerentes,  scalpelli  ope  solvebantur.  Deinde 
lobi  prima  incisione  formati  a duobus  ministris  un- 
corum obtusorum  ope  retrahebantur,  quo  modo  tumor 
undique  denudabatur.  Partibus  mollibus  quoque  a 
superficie  interna  maxillae  inferioris  scalpello  solutis, 
atque  dente  canino  dextri  lateris  quoque  evulso,  re- 
gioni ejus,  mandibulae  superficiei  externae,  tres  li- 
neas supra  basin,  terebra  rotatoria  (Stichbohrer)  im- 
ponebatur, atque  hoc  loco  os  omnino  transverse  per- 
forabatur. Per  canalem  ita  formatum  serra  parva 
linearis,  capitulo  obtuso  instructa,  ducebatur,  atque 
os  ab  anteriore  ad  posteriorem  partem,  plaga  hori- 
zontali et  cum  basi  parallela,  a dente  canino  lateris 
dextri  usque  ad  dentem  molarem  tertium  ejusdem 
lateris  caute  resecabatur.  Quo  facto,  incisio  perpen- 
dicularis a margine  superiore  processus  alveolaris, 

in  regione  alveoli  dentis  canini  dextri  evulsi  inci- 
piens, usque  ad  canalem  horizontalem  terebra  factum 
instituebatur,  postquam  gingiva  simul  cum  periosteo 
a mandibula  remota  erat.  Secunda  incisio  perpen- 
dicularis denique  eodem  modo  in  latere  dextro  inter 
dentem  molarem  tertium  et  quartum  a margine  su- 
periore processus  alveolaris  usque  ad  finem  poste- 
riorem incisionis  horizontalis  instituta  est.  Pars  os- 
sis aegrota  ubique  a partibus  sanis  divisa  protrahebatur 
et  in  latere  interiore  a partibus  mollibus  fundum 
cavi  oris  formantibus  solvebatur,  et  ita  os  resectum 
simul  cum  tumore  removebatur.  Nonnullae  quoque 
eminentiae  parvae  ossis,  quae  in  plano  sectionis 
aderant,  forcipe  acuto  removebantur.  Os  mandibu- 
lae relictum  omnino  sanum  esse  videbatur.  Hac 
actione  sine  ulla  quidem  partis  nobilioris  laesione, 
sed  non  sine  difficultate  nec  sine  vehementissimis 
aegrotantis  doloribus  atque  ejulationibus  in  ipso  dis- 
sectionis nervi  alveolaris  inferioris  momento  exortis, 
optimo  cum  successu  absoluta,  omnes,  qui  aderant, 
laetitia  invasit,  quod  res,  relicta  sana  mandibulae 
basi,  ita  evenerat,  ut  neque  forma  ossis  externa, 
neque  ejus  functiones  postero  tempore  graviter  mu- 
tatae essent. 

Cum  nullum  vas  sanguinem  fundens  in  apricum 
prodiret,  vulnus  partium  mollium  aqua  frigida  foveri 
atque  sutura  circumvoluta,  septem  acubus  subtilissi- 
mis adhibitis,  jungi  poterat.  Vulnere  linteo  levis- 
simo tecto  et  fascia  nulla  applicata,  fomentationes 
frigidae,  aegrota  satis  bene  se  habente  et  in  lecto 
quiescente,  adhibebantur,  atque  omni  medicina  in- 


terna  relicta,  tantum  diaeta  secundum  methodum  an- 
tiphlogisticam  in  usum  vocabatur. 

8tatim  post  operationem  aegrota  tantum  de 
dolore  urgente  in  vulnere  querebatur,  ceterum  bene 
se  habuit.  Per  noctem  somnus  erat  bonus.  Die 
secundo  vehemens  apparuit  inflammatio,  quae  paulo 
post  hirudinibus  applicatis  evanuit.  Nulla  alia  per- 
turbatione vulneris  sanatio  postea  impedita  est,  quare 
die  quinto  et  sexto  sutura  solvebatur,  atque  vulneris 
orae,  jam  optime  concretae,  emplastro  adhaesivo  con- 
tinebantur. Non  minus  bene  partes  internae  con- 
sanescebant, et  cicatricem  firmam  ducebant.  Fun- 
ctione mandendi  et  facultate  loquendi  in  integrum 
restitutis,  aegrota  fere  sine  ulla  faciei  deformitate 
cum  cicatrice,  integumentis  ceteris  fere  concolore  et 
lineae  instar  apparente,  mense  Maji  domum  de- 
missa est. 

Haec  est  secunda  limbi  alveolaris  et  corporis 
mandibulae,  relicta  basi,  resectio,  quam  111.  Wutzer 
perfecit.  Primam  publici  juris  fecit  Dr.  J.  Heine  (1)  5 
corollarium  ab  hoc  anno  1831  propositum;  »ergo  ex- 
«stirpatio  partialis  limbi  alveolaris  et  corporis  man- 
«dibulae,  ubi  hanc  natura  admittit,  resectioni  totali 
«segmenti  cujusdam  maxillae  longe  praeferenda 
>>est.«  — Historia  a me  enarrata,  nec  minus  historia 
proxime  insequente,  splendide  confirmatum  apparet. 
Attamen  haec  operationis  methodus  dexteritatem 
multo  majorem  poscit,  quam  totius  mandibulae  discis- 


(l)  J,  Heine,  Excisionis  partium  degeneralariim  ossis  maxil- 
lae iuleriuris  casus  Ires,  Djss.  iiiaiig,  llalis  1831.  p.  6. 

sio  et  segmenti  resectio,  quae  methodus  ea  de  causa 
minus  eruditis  magis  commendanda  sit. 

3. 

Mathias  Kirch,  Air  annorum  triginta  novem, 
ex  oppido  Montjoie,  auriga,  a parentibus  usque  ad- 
huc viventibus,  qui  seraper  optima  valetudine  ga- 
visi sunt,  procreatus,  usque  ad  annum  trigesimum  no- 
num suum  nulla  alTectione  morbosa  perturbatus  est.  Hac 
aetate  primum  sensit,  ut  ipse  dixit  aegrotus,  quid 
dolor  sit.  Nam  dolore  exiguo  gingivae  in  regione 
dentis  molaris  ultimi  dextri  mandibulae  laborabat. 
Dolor  in  dies  augebatur,  atque  post  aliquod  tempus 
tumor  exortus  est,  qui  sensim  sensimque  crescebat. 
Medicus,  cujus  auxilium  aegrotus,  magis  magnitudine 
tumoris,  quam  dolore  perturbatus,  petiit,  locum  mor- 
bosum gingi\ae  lapide  infernali,  multis  medicamini- 
bus et  internis  et  externis  frustra  adhibitis,  et  ferro 
candente  tractabat.  Deinde  unguentum  tartari  sti- 
biati  partim  auris  regioni,  partim  lateri  externo  ge- 
nae dextrae  infricabatur.  Quo  facto  atque  undique 
pustulis  exortis,  tumor  quoque  in  media  parte  genae 
dextrae  apparuit,  qui,  ut  supra  tumor  dictus  gingi- 
vae, in  dies  accrescebat.  Praeterea  dolor  in  brachio 
et  in  humero  dextro  interdum  incidebat.  Quibus 
tristibus  conditionibus  aegrotus  Bonnam  profectus, 
et  die  XXI.  m.  Maji  1838  in  clinicum  chirurgi- 
cum receptus  est,  ubi  hic  status  aderat; 

Aegrotus,  statura  magna,  corpore  \mlde  robusto, 
temperamento  sanguineo  et  facie  non  cachectica, 
ceterum  optime  nutritus.  In  media  parte  genae  dex- 


34 


trae  tumor  globosus,  omnino  circumscriptus,  magni- 
tudine nucis  avellanae  se  ostendebat,  cujus  super- 
ficies externa  cute  subtilissima  obtecta  magis  rubra, 
quam  integumenta  vicina,  erat.  Fluctuationis  sen- 
sus in  eo  adesse  videbatur.  Circa  hunc  tumorem 
in  profundo  alter  tumor  omnino  durus,  resistens,  tactu 
tamen  non  inaequalis,  animadvertebatur,  cujus  diame- 
tros circa  1^"  erat.  Denique  in  angulo  oris  dextro 
tertia  protuberantia,  superficiei  valde  rubrae  atque 
magnitudinis  nucis  avellanae,  in  apricum  prodibat. 
Glandulae  submaxillares  dextri  lateris  tumorem,  us- 
que ad  hoc  tempus  tamen  mobilem,  magnitudine  ovi 
gallinacei  formabant,  qua  ex  causa  magna  deformi- 
tas lateris  dextri  faciei  adducebatur.  Glandulae  sub- 
maxillares quoque  intumuerant.  In  exploratione  cavi 
oris,  quod  aegrotus  magno  tantum  cum  opere  atque 
dolore  aperiebat,  (in  qua  actione  impedimentum  in 
articulo  dextro  mandibulae  adesse  putabat)  circa 
dentem  molarem  ultimum  dextrum  maxillae  inferioris 
ulcus  fungosum,  eminens,  materia  flava  obtectum, 
tactu  sanguinem  fundens,  magnitudine  conspicie- 
batur. Superficies  posterior  genae  morbo  affectae 
latus  externum  maxillae  superioris  inferiorisque  ita 
attingebat,  ut  difficulter  tantum  spatha  inter  illas 
adduci  posset.  In  latere  externo  dentis  molaris 
quarti  mandibulae  prope  partem  ulceratam  proces- 
sus ex  rubro  subniger,  durus,  denti  non  dissimi- 
lis atque  aequali  altitudine,  in  conspectu  erat.  Se- 
cundum aegroti  verba  locus,  quo  hic  processus  ver- 
sabatur, primus  affectione  morbosa  laborabat.  Dens 
nullus  et  maxillae  superioris  et  inferioris  deerat. 

sed  omnes,  praesertim  in  radicibus  nigri,  atque  tres 
dentes  molares  ultimi  in  latere  dextro  mandibulae, 
mobiles  erant.  Nullo  tumoris  loco,  ne  pressu  quidem, 
aderat  dolor.  Interdum  autem  aegrotus  in  eo  do- 
lorem pungentem  sensit,  qui  tamen  animum  pertur- 
bare non  videbatur.  Appetitus  ciborum  magnus,  som- 
nus bonus,  alvus  regularis  et  sensus  communis  non 
turbatus  inveniebantur.  Pulsus  attamen  vespere 
frequentior,  quam  horis  matutinis. 

Conditiones  cum  ita  se  haberent,  et  nemo  de 
mati  carcinomatosi  praesentia  in  dubio  versaretur, 
cum  etiam  judicatum  esset,  malum  neque  medicami- 
nibus internis,  neque  externis  sanari  posse,  operatio, 
aegroto  non  repugnante,  die  XXII.  m.  Maji  1838, 
ita,  ut  sequitur,  instituta  est: 

Dente  molari  tertio,  quarto  et  quinto  lateris  dex- 
tri mandibulae  evulsis,  quorum  radices  omnino  sanae 
esse  videbantur,  incisiones  quatuor  ad  tumorem  mol- 
lem in  superficie  externa,  et  tumorem  durum  in  pro- 
funda genae  dextrae  parte  removendos,  institueban- 
tur, quibus  incisionibus  partes  degeneratae  circum- 
scribebantur. Binae  incisiones  ad  angulum  rectum 
se  conjungebant,  qua  conditione  figura  quadrata  for- 
mabatur, cujus  angulus  primus  orbitam,  alter  basin 
mandibulae,  tertius  commissuram  labiorum  dextram 
et  quartus  ramum  ascendentem  maxillae  inferioris 
spectabat.  Hac  enim  conformatione  incisionum  vul- 
neris labia  postea  accurate  conjungi  poterant,  quod 
ad  sanationem  per  primam  intentionem  omnino  ne- 
cesse  erat.  — Tumoi-ibus  genae  remotis,  ea  pars 
integumentorum,  quae  inter  aperturam  excisionibus 

ortam  atque  os  sita  erat,  perscindebatur,  quo  modo, 
duobus  vulneris  lobis  retractis,  regio  mandibulae  de- 
pravata denudabatur.  Alia  incisio  ex  angulo  poste- 
riore supra  dicti  quadrati  usque  ad  angulum  maxil- 
lae inferioris  instituebatur.  Arteria  maxillaris  ex- 
terna multum  sanguinem  fundens  et  ai'teria  corona- 
ria labiorum  comprimebantur.  Deinde  gingiva  ab 
angulo  usque  ad  dentem  molarem  secundum  lateris 
dextri  solvebatur,  atque  os,  partibus  mollibus  a su- 
perficie et  externa  ct  interna  mandibulae  in  regione 
rami  ascendentis  scalpelli  ope  remotis,  serra  simplice 
in  loco,  ubi  ramus  ascendens  cum  ramo  horizontali 
se  conjungit,  plaga  perpendiculari  fere  usque  ad  me- 
diam partem  inter  processum  alveolarem  et  basin 
resecabatur.  Quo  facto,  mandibula  ex  regione  den- 
tis molaris  secundi  et  tertii  lateris  dextri  usque  ad 
finem  inferiorem  incisionis  primae  plaga  obliqua  a 
summo  ad  imum,  et  ab  interno  ad  externum,  iterum 
serra  eadem  ita  perscindebatur,  ut  pars  triangularis 
ex  mandibula,  basi  integra  relicta,  separaretur.  In 
accuratissima  cavi  oris  exploratione  magna  pars  veli 
palati  dextri  lateris  destructa  reperiebatur,  quae^  ut 
simul  removeretur,  necesse  erat.  Sanguinis  profu- 
sio ex  velo  palatino  persecto  applicatione  repetita 
ferri  candentis  supprimebatur.  Suppressio  linguae, 
ne  ipsa  laederetur,  et  in  ossis  resectione  et  applica- 
tionibus ferri  candentis  magnas  molestias  attulit, 
quia  interdum  linguae  musculi  modo  spastico  se 
contraxerunt.  Nunc  autem,  omnibus  rebus  supra 
memoratis  finitis,  exstirpatio  glandularum  submaxil- 
larium  induratarum  remanebat,  quarum  excisio,  ne 

I integumenta,  quae  non  depravata  erant,  iterum  lae- 
derentur, hoc  modo  instituebatur: 
i Lobus  vulneris  inferior  a basi  mandibulae  in  la- 
tere dextro  fere  usque  ad  partem  mediam  tumoris 
solvebatur,  qua  ratione  glandulae  in  regione  supe- 
riore denudatae  hamis  acutis  apprehendi,  atque  in 

I superficiem  mandibulae  externam  duci  poterant.  Deinde 
tumor  undique  a partibus  adhaerentibus  disjungeba- 
tur et  removebatur.  Arteria  lingualis  hac  actione 
I laesa  subligabatur.  Denique  partibus  depravatis  la- 
bii superioris  et  inferioris,  angulum  oris  dextrum 
i formantibus,  scalpello  excisis,  operatio,  quae  satis 
I longe  duraverat,  ad  finem  ducebatur.  Haemorrhagia 
[ per  totam  operationem  parva,  et  modo  arteria  lin- 
gualis subligaretur,  necesse  erat.  Aegrotus  per  pri- 
' mum  operationis  spatium  temporis  omnino  tranquil- 
I Ius  erat,  sed  postremo  valde  ejulare  coepit,  eique 
anima  semel  deficiebat.  Nihilomninus,  superficie 
I vulneris  aqua  calida  abluta,  ut  forte  vas  sanguinem 
' fundens  animadverteretur  et  ligaretur,  atque  oris 
vulneris  sutura  circumvoluta  conjunctis  et  deliga- 
tione  simplice  finita,  in  lectum  sine  ullo  alicujus  auxi- 
lio se  contulit.  Guttis  decem  tincturae  opii  propina- 
' tis,  horis  quatuor  post  operationem  fere  per  tres 
I horas  satis  quiete  dormiebat. 

^ Cura  antiphlogistica  vulneris  fomentationibus 
aquae  frigidissimae  initium  cepit.  Per  nonnullos 
I dies  aegrotus  de  dolore  urente  in  vulnere  quereba- 
tur. Sitis  immodica,  qua  aegrotus  valde  cruciabatur, 

I aqua  frigida  succo  citri  recenter  expresso  et  saccharo 
albo  mixta  atque  decocto  avenae  excorticatae  lenie- 

batur.  Mox  vero  tantum  aquam  puram  appetebat. 
Quarto  die  tandem  jusculum  vitulinum  siphone  ei 
injiciebatur.  Ceterum  aegrotus  bene  se  habebat 
Die  quarto  vulneris  orae  fere  ubique  ita  coaluerant, 
ut  sutura  solvi  posset.  Pars  autem  media  vulneris 
gangraena  affecta  erat,  et  hiatus  exortus  est,  ex 
quo  cibi  ex  cavo  oris  profluebant.  Paulo  post  ta- 
men pars  gangraena  depravata  genae  granulatione 
regenerabatur.  Fini  quoque  vulneris  posteriori  aper- 
tura aderat,  ex  qua  materia  purulenta  profluebat, 
quae  sensim  semsimque  in  humorem  aquosum  muta- 
batur, quare  radicem  ductus  8tenoniani  laesam  esse 
putabatur.  Vulnus  tamen  usque  ad  diem  quinde- 
cimum  mensis  Junii  undique  clausum  erat.  Interea 
in  regione  glandulae  submaxillaris  exstirpatae  tumor 
magnus,  durus,  non  circumscriptus,  puris  collectione 
exortus  erat,  qui  applicatione  emollientium  ad  eru- 
ptionem ductus,  paucis  post  diebus  evanuit. 

Die  decimo  octavo  Junii  aegrotus  sanatus  qui- 
dem erat,  sed  superficies  interna  genae  dextrae  cum 
latere  externo  mandibulae  concreta  erat,  qua  condi- 
tione os  omnino  aperiri  non  potuit.  Aegrotus  tamen 
in  eodem  statu  manere,  quam  ad  scalpelli  curationem 
revenire  maluit.  Sic  die  vigesimo  ejusdem  mensis, 
a morbo  dirissimo  cancroso  perfecte  liberatus,  domum 
profectus  est 


4. 

Lambe r tus  Posclien,  agricola Kierdorflensis, 
parentum  filius  semper  sanorum,  vir  sexaginta  qua- 
tuor  annorum,  a pueritia  optima  valetudine  utebatur, 

et  ante  morbum,  quo  nunc  laborabat,  exortum  satis 
robustus  fuisse  videbatur.  Semel  tantum  puer,  circi- 
ter annos  duodecim  natus,  in  morbum  incidebat,  et 
quidem  vehementissimis  auris  sinistrae  doloribus,  quos 
diuturna  secretio  materiae  puriformis,  interdum  icho- 
rosae  satisque  foetidae,  adeoque  auditus  difficilis  se- 
cuta sunt,  excruciabatur,  quae  affectio  morbosa  auris 
sensim  sensimque  sine  medicamentorum  auxilio  eva- 
nescebat; quo  ex  tempore  aegrotus  bona  valetudine 
usque  ad  annum  vigesimum  suum  gavisus  est.  Tum 
autem  usque  ad  aetatem  triginta  annorum  fere  sem- 
per  doloribus  dentium  laborabat,  atque  interdum  tam 
vehementibus,  ut  negotia  sua  facere  non  posset.  In- 
terea dentes,  praecipue  in  maxilla  inferiore,  nigrer 
scebant,  sensim  sensimque  excavabantur,  dejicieban- 
tur, seu  testatim  excidebant.  Jam  annum  quinqua- 
gesimum quartum  agens,  febri  intermittente  afficie- 
batur, quae  brevi  tempore  vires  valde  debilitabat, 
atque  nonnullis  hebdomadibus  praeterlapsis  a medico 
pulvere  corticis  Chinae,  ut  dixit  aegrotus,  depulsa 
est.  Ante  duos  annos  primum  sensit  aegrotus  dolo- 
rem interruptum  in  superiore  parte  brachii  dextri  et  in 
humero,  qui  ex  illo  tempore,  praecipue  coelo  humido, 
frequentior  et  magis  continuus  apparebat.  Quo  dolore 
hieme  anni  praeteriti  post  refrigerium  subito  remoto,  ve* 
hementissimus  continuusque  in  auri  dextra  et  in  regione 
temporali  ejusdem  lateris  dolor  animadvertebatur,  qui 
paulo  post  nominatas  quoque  regiones  reliquit,  atque 
latus  dextrum  mandibulae  per  longum  tempus  obti- 
nebat , quo  loco  aegrotus  ingentem , in  initio  remit  > 
tentem,  postea  autem  continuum  dolorem  sentiebat. 

Inter  dentem  molarem  dextrum  secundum  atque  ter- 
tium maxillae  inferioris  tumor  rubicundus,  doloris 
expers,  fungosiffe,  textus,  quoad  speciem  externam  et 
colorem  carni,  et  magnitudine  piso  haud  dissimilis, 
exortus  est,  qui,  cum  nulla  medicina  adhiberetur,  sen- 
sim sensimque  accrescebat,  atque  spatio  anni  dimidii 
praeterlapso,  magnitudinem  nucis  juglandis  nactus 
est,  ita  quidem,  ut  externae  alveolari  superficiei  basi 
ampliore  adhaerens,  per  ipsum  dentis  molaris  secundi 
et  tertii  interstitium  ad  anteriorem  gingivae  partem 
propagatus,  altitudine  dentes  aequaret.  Molestia 
manducandi  atque  timore,  ne  malum  in  pejus  mutare- 
tur, commotus,  aegrotus  Bonnam  profectus,  ubi  his 
conditionibus  in  clinicum  chirurgicum,  die  24.  mens. 
Augusti  1838.  receptus  est: 

Aegrotus,  statura  media,  temperamento  phle- 
gmatico, ceterum  bene  nutritus,  pro  aetate  sua  satis 
firmam  corporis  constitutionem  ostendebat.  Tumor, 
qualis  nunc  conspiciebatur,  magnitudine  ovum  gallina- 
ceum paululum  superans,  atque  superficiei  externae 
internaeque  maxillae  inferioris  lateris  dextri  simul 
insidens,  a dente  incisivo  primo  dextro  fere  usque 
ad  ramum  ascendentem  dextrum  mandibulae  porri- 
gebatur, et  ad  altitudinem  dentium  eminens,  ex  ipsa 
maxillae  substantia  enasci  videbatur,  ita  quidem, 
ut  basin  mandibulae  intactam  et  sanam  relinqueret. 
Exiguam  tantum  faciei  deformitatem  efficiens,  fere 
usque  ad  medium  cavum  oris  porrigebatur,  atque 
locum  sub  lingua  explebat,  ita  ut  ipsa  tolleretur,  et 
ad  latus  adversum  depelleretur,  qua  ex  causa  mandu- 
catio, deglutitio  et  loquendi  facultas  fere  omnino  im- 

pediebantur.  Os  patere  solebat,  atque  saliva  semper 
effluebat.  Tumoris  superficies  inaequalis  rubro,  in 
variis  locis  autem  colore  albido  erat.  In  malo  ipso, 
quod  a digito  tangente  durum  sentiebatur,  pi-essu 
nonnisi  excitatos  dolores  aegrotus  animadvertebat. 
Omnes  dentes  maxillae  inferioris  praeter  dentes  in- 
cisivos tres  et  dentem  molarem  sani  lateris  deerant. 
Integumenta  communia  omnino  sana  atque  cum  tu- 
more non  concreta  inveniebantur.  Gustus,  digestio 
atque  omnes  ceterae  organismi  functiones  optima 
omnino  gaudebant  conditione. 

Quae  cum  ita  se  haberent,  nemini  non  de  mali, 
osteosarcoma  nominati,  *praesentia  persuasum  erat, 
quare,  aegroto  non  repugnante,  operatio  die  vige- 
simo quinto  mensis  Augusti  hac  ratione  instituta  est: 

Aegroti  in  sella  satis  firma  sedentis  caput  ab 
uno  ministro,  utraque  manu  fronti  imposita,  firmiter 
pectori  adprimebatur,  duo  truncum  pedesque  contine- 
bant, tertius  instrumenta  et  deligationis  apparatum 
ministrabat,  quartus  denique  deligandis  vasis  praesto 
erat.  Operator,  ut  in  omnibus  supra  dictis  operatio- 
nibus, ante  aegrotum  stabat.  Deinde  ope  scalpelli 
convexi  sectio  oblique  descendens  ab  angulo  oris 
dextro  fere  usque  ad  marginem  posteriorem  rami 
ascendentis  dextri  mandibulae  instituebatur.  Arteria 
coronaria  labiorum  sanguinem  fundente  digitis  com- 
pressa, lobus  vulneris  superior  sursum  distrahebatur, 
inferior  autem  usque  ad  basin  mandibulae  ab  externa 
superficie  ejus  scalpello  solvebatur,  qua  actione  tu- 
mor mandibulae  omnino  denudabatur.  Gingiva,  pe- 
riosteo atque  partibus  mollibus,  fundum  cavi  oris 

formantibus,  ab  interno  et  externo  ossis  latere  in 
regione  dentis  incisivi  primi  dextri  et  anguli  man- 
dibulae ejusdem  lateris  solutis,  os  primum  in  ante- 
riore, deinde  in  posteriore  parte  serra  recta,  capitulo 
instructa,  ab  externo  ad  internum  et  a processu  al- 
veolari ad  basin  versus,  omnino  resecabatur.  Quo 
facto  lingua,  ne  laederetur,  fortiter  ad  latus  sinistrum 
pressa,  os  resectum  forcipe  deprehensum  attrahebatur, 
atque  segmentum  mandibulae,  partibus  omnibus  molli- 
bus superficiei  posteriori  et  tumoris  et  mandibulae  ad- 
haerentibus dissolutis,  removebatur. — Remotis  tandem, 
quae  removendae  erant,  partibus  alienatis,  et  vulneris 
superficie  aqua  calida  abluta,  ut  forte  vas  sanguinem 
fundens  animadverteretur  et  ligaretur,  labia  vulneris 
sutura  circumvoluta,  acubus  octo  applicatis,  conjunge- 
bantur. Per  totam  operationem  aegrotus  nonnisi  semel, 
quum  nervus  alveolaris  serra,  quamquam  maxima  cele- 
ritate dissecaretur,  dolores  acerbos  questus  est.  Deli- 
gatione  finita,  operatio  tres  fere  horae  partes  absum- 
serat,  et  aegrotus  sanguinis  jacturam  circiter  libr.  I. 
passus  erat.  Nihilominus,  nullo  auxilio  ferente,  in 
lectum  se  contulit.  Guttis  duodecim  tincturae  opii 
propinatis,  horis  quatuor  post  operationem  fere  per 
duas  horas  satis  quiete  dormiebat. 

Cura  post  operationem,  ut  in  omnibus  aliis  ca- 
sibus, antiphlogistica  fuit.  Inflammatio  atque  dolor 
ardens  in  vulnere  applicatione  frigoris  deminueban- 
tur. Sitis  vehemens  aqua  frigida  succo  citri  recen- 
ter expresso  et  saccharo  mixta,  leniebatur,  et  ad  fa- 
mem depellendam  aegrotus  modo  liquefacta  nutri- 
menta sumebat,  quae  statim  post  operationem  siphone 

injiciebantur,  postea  vero  ex  acuminata  patera  bibe- 
bantur. Ceterum  bene  se  habebat  aegrotus.  Die 
quinto  Amlneris  marginibus  ubique  omnino  conjunctis, 
suturae  removebantur,  atque  vulneris  orae  per  ali- 
quot dies  laciniis,  emplastro  adhaesivo  illitis,  contine- 
bantur. Vulnus  quoque  mandibulae  et  partium  mol- 
lium in  cavo  oris  in  dies  magis  magisque  ad  cica- 
tricem veniebat,  ita  ut  aegrotus,  functione  mandendi 
atque  deglutiendi,  facultate  loquendi  restitutis,  fere 
hebdomades  quatuor  post  operationem  clinicum  chi- 
rurgicum relinquere  posset. 


V I T A. 


^atus  sum  ego  Fraiiciscus  Math.  Suit- 
bertus  Soiiderlaiid,  fidei  catholicae  ad- 
dictus, Caesaris  Insulae,  rhenano  oppido  ad 
Diisseldorpium , patre  optimo  dilectissimo,  Pe- 
tro, regio  geometro,  matre  carissima  C at  lia- 
ri na,  e gente  Conradiana,  quos  laetissime 
valentes  mihi  servavit  Deus  optimus.  Primis 
literarum  elementis  per  praeceptores  privatos, 
quos  semper  grato  animo  venerabor,  imbutus 
quatuor  per  annos  gymnasium  Diisseldorpiense, 
quod  tunc  temporis  directione  doct.  Briigge- 
m a 1111  quam  maxime  florebat,  frequentavi.  Quo 
facto  Gymnasium  Essenianum,  quod  directore 
doctissimo,  humanissimo  Dr.  Paulsen  florebat, 
adii  et  per  duos  annos  frequentavi.  Hic  vir 
doctissimus,  et  acumine  ingenii  et  doctrinae  am- 
plitudine maxime  excellens,  liberalitate  et  sa- 
pientia summa,  qua  studia  adolescentis  modera- 


batur,  et  exemplo  suo  optime  de  me  meruit. 
Quare  factum  est,  ut  non  sine  luctu  inde  disce- 
derem et  etiamnum  haud  possim,  quin,  quantum 
ei  debeam,  publice  profitear.  Hujus  clarissimi 
viri  instituto  relicto,  Berolinum  me  contuli,  ubi 
inter  civium  instituti  chirurgici,  quod  usque  ad 
huc  directione  111.  Rust  floret,  numerum  rece- 
ptus sum,  et  per  annum  hasce  virorum  illustris- 
simorum et  celeberrimorum  audivi  lectiones: 

111.  Link  de  botanice  et  historia  naturali; 
Oel.  Tu rte  de  chemia  experimeutali;  Beat.  Ru- 
dolphi  de  encyclopaedia  et  methodologia  me- 
dica; 111.  Schl  em m de  osteologia,  splanchnolo- 
gia, et  sjndesmologia. 

Anno  peracto  Gryphiam  adii,  ubi  maturitatis 
testimonio  instructus,  ab  111.  Berndt,  t.  t.  uni- 
versitatis literarum  rectore  magnifico,  in  nu- 
merum civium  hujus  universitatis  receptus,  et  ab 
111.  Mandt,  t.  t.  ordinis  medicorum  decano,  me- 
dicinae studiosis  adscriptus  sum.  Quo  loco 
audivi : 

111.  Schultz  de  anatomia  generali  et  spe- 
ciali et  de  arte  cadavera  secandi;  111.  Erich- 
son  de  logice;  111.  Sei  fert  de  pathologia  ge- 
nerali, de  materia  medica  atque  de  medicina  fo- 
rensi; 111.  Berndt  de  pathologia  et  therapia 
generali  et  speciali. 


Hac  universitate  relicta,  iterum  BeroHiium 
profectus  sum,  et  ab  111.  Weiss,  eo  tempore 
rectore  magnifico,  civibus  almae  universitatis 
Fridericae  Guilelmae  adscriptus,  111.  Os  anu, 
gratiosi  medicorum  ordinis  decano,  nomen  dedi. 

Per  tria  inde  semestria  hasce  praelectiones 
frequentavi : 

Beat.  Rudolphide  physiologia  et  de  auato- 
mia  comparata;  Cei.  Kranichfeld  de  oculi  hu- 
mani structura  et  de  in  eo  instituendis  operatio- 
nibus; Cei.  Becker  de  pathologia  generali; 
111.  Wiegmann  de  zoologia;  111.  H o r n de  mor- 
bis syphiliticis  et  psychicis. 

Annum  unum  et  dimidium  ibi  moratus  Bon- 
nam petii,  ubi  ab  111.  Freytag,  t.  t.  rectore 
magnifico,  in  civium  academicorum  numerum  re- 
ceptus, et  ab  111.  En  11  e mos  er,  decano  specta- 
bili, medicinae  studiosis  adscriptus,  has  scholas 
fi’equentavi; 

111.  Treviranus  de  botanice;  111.  Noeg- 
gerath  de  mineralogia;  111.  Bischoff  de  che- 
mia experimentali ; 111.  Brandis  de  psycholo- 
gia;  111.  May  er  et  111.  Web  er  de  anatomia 
corporis  humani,  de  physiologia  tam  generali 
quam  speciali  atque  de  generationis  physiologia, 
qui  et  in  exercitationibus  anatomico  - practicis 
duces  mihi  fuerunt  maxime  periti  et  benigni; 


Cei.  H.  N asse  de  anatomia  pathologica;  111. 
Wotzer  de  chirurgia  generali  et  speciali, 
de  anatomia  chirurgica , de  rebus  selectis 
ex  chirurgia , de  ophthalmiatrice  , de  arte 
fascias  rite  imponendi,  de  akiurgia  et  de  ope- 
rationibus in  cadaveribus  rite  instituendis;  111. 
Nasse  de  therapia  generali  et  speciali;  111. 
Kilian  de  arte  obstetricia  theoretica  et  pra- 
ctica  et  de  morbis  uteri. 

Exercitationibus  clinicis  medicis,  chirurgicis, 
ophthalmiatricis  et  obstetriciis  interfui  III.  Nasse, 
111.  Wutzer  et  111.  Kilian. 

Quibus  omnibus  praeceptoribus  illustrissimis, 
celeberrimis,  doctissimis  optimeque  de  me  me- 
ritis maximas,  quas  habeo,  gratias  ago. 

Jam  vero  tentaminibus,  tam  philosophico 
quam  medico,  nec  non  examine  rigoroso  coram 
gratioso  medicorum  ordine  superatis,  spero  fore, 
ut  dissertatione  thesibusque  publice  defensis, 
summi  in  medicina  et  chirurgia  honores  in  me 
conferantur. 


T H E S E S. 


1.  Trepanatio  prophylactica  non  omnino  est 
rejicienda. 

2.  Partus  praematurus  artificialis  plerumque  se- 
ctioni Caesareae  praeponendus  est. 

3.  Quo  minor,  mollior  et  inaequalior  in  pneu- 
monia acuta  pulsus,  eo  gravior  inflammatio. 

4.  In  inflammatione  vis  vitalis  non  est  adaucta. 


